armvectores/hy_wikipedia_2023 huggingface dataset:
GBoard

GBoard, Android-ի և iOS-ի ղեկավարման տակ գտնվող սարքերի համար Google-ի կողմից ստեղծված էկրանային ստեղնաշար։ Ի սկզբանե այն թողարկվել է iOS-ի համար, իսկ հետո՝ Android-ի։
GBoard-ը ներառում է չընդհատվող ներմուծում, Google-ի որոնում, որն ներառում է պատասխանների հանձնում և նախագուշակում, էմոջիների ու GIF-պատկերների հեշտ որոնում և փոխանակում, մութ ետնաշերտի ընտրության կամ որպես ետնաշերտ սեփական պատկերի տեղադրման հնարավորություն, ձայնային թելադրանք։ iOS-ում թողարկման պահին ստեղնաշարը «գիտեր» միայն անգլերեն, իսկ մնացած լեզուները ավելացվել են հետագա թարմացումներում։ Իսկ Android-ի տարբերակի թողարկման պահին աջակցվում էր ավելի քան 100 լեզու[⇨]:


== Պատմություն ==
GBoard-ը iOS-ում թողարկվել է 2016 թվականի մայիսին, իսկ հետո՝ նույն թվականի դեկտեմբերին, այն, արդեն ստեղծված Google Keyboard հավելվածի համար մեծ թարմացման տեսքով, թողարկվել է Android-ի համար։


== Առավելություններ ==
Թողարկման պահին GBoard-ը ներառել է Google Search, շարունակական ներմուծում, GIF-պատկերների և էմոջիների հեշտ որոնում և փոխանակում, մտավոր ներմուծման շարժիչ, որը կանխագուշակում է՝ ինչ է գրվելու այնուհետև և շատ լեզուների աջակցում։ iOS-ում թողարկման պահին ստեղնաշարը «գիտեր» միայն անգլերեն, իսկ արդեն Android-տարբերակի թողարկման ժամանակ աջակցվում էր ավելի քան 100 լեզու։
2016 թվականի օգոստոսյան թարմացման մեջ iOS-ի հավելվածում ավելացվել են ֆրանսերեն, գերմաներեն, իտալերեն, պորտուգալերեն և իսպաներեն լեզուները, ինչպես նաև ավելացվել է ֆունկցիա, որը թույլ է տալիս գրածի իմաստին մոտ էմոջի տեղադրել։ Ավելացվել է մութ ետնաշերտի ընտրության և որպես ետնաշերտ սեփական պատկերը օգտագործելու հնարավորություն։
2017 թվականի փետրվարյան թարմացման մեջ iOS-ի հավելվածում ավելացվել է խորվաթերեն, չեխերեն, դանիերեն, հոլանդերեն, ֆիններեն, հունարեն, լեհերեն, ռումիներեն, շվեդերեն, կատալոներեն, հունգարերեն, մալայերեն, ռուսերեն, իսպաներեն և թուրքերեն լեզուների, ինչպես նաև ձայնային ներմուծման աջակցում։
Ապրիլյան թարմացման մեջ Google-ը աջակցվող հնդկերեն բարբառների թիվը 11-ից դարձրել է 22։
Հունիսյան թարմացման մեջ Android-ի համար ավելացվել է նկարված էմոջիների ճանաչման և հետագա արտահայտությունների կանխագուշակման հնարավորություն։


== Ընկալում ==
The Wall Street Journal-ից Նեյտան Օլիվարեզ-Ջայլսը գնահատել է ստեղնաշարը, մասնավորապես ինտեգրված Google Search-ը։ Սակայն նա նշել է, որ տվյալ պահին այն չի աջակցում կողմնակի հավելվածների հետ ինտեգրումը։ Դա նշանակում է, որ «գնել «Կապիտան Ամերիկա» ֆիլմի տոմսեր»-ի նման հարցումները իրան վերահասցեավորել են դեպի վեբ-դիտարկեչ, այլ ոչ թե հեռախոսում տեղադրված կինոթատրոնի հավելված։ Նաև նա գովել է մտավոր ներմուծման շարժիչը։ Նաը նա իմացել է նրա մասին, որ GBoard-ը «խելացի կերպով զուգադրում է էմոջիները բառերի հետ»։ Նաև նա նշել է ստեղների չափսի փոփոխության և մեկ ձեռքով կառավարման հնարավորության բացակայությունը, սակայն տվյալ պահին այդ երկու ֆունկցիաները առկա են GBoard-ում։ «Եթե դուք ուզում եք զանազանակերպել ստեղնաշարը, ապա GBoard-ը ձեր համար չէ»՝ այդպես է գրել նա։


== Ծանոթագրություններ ==


== Արտաքին հղումներ ==
Gboard-ը Google Play-ում
Gboard-ը iTunes-ում
Քալկասկա շրջան (Միչիգան)

Քալկասկա շրջան (անգլ.՝ Kalkaska County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,479 կմ² է, բնակչությունը՝ 17,153 մարդ (2010 թ. տվյալներով)։ Շրջկենտրոնն է Քալկասկա բնակավայրը։ Կազմավորվել է 1840 թ.։
Աիդին Դավուդի


== Կենսագրություն ==
Աիդին Դավուդին ծնվել է մայիսի 17-ին 1989 թ. Թեհրանում (Իրան)։ 2006 թվականին ավարտել է Թեհրանի երաժշտական ուսումնարանի կոմպոզիցիայի հիմունքներ բաժինը, այնուհետև Թեհրանի երգի պետական դպրոցի և քոլեջի ջութակի և դասական վոկալի բաժինը։ 2002-2006 թթ. սովորել է որպես հնչյունային ռեժիսոր, ձայնային նախագծող Իրանի պետական հեռուստաընկերության երաժշտության ասոցիացիայում, ուսուցանել է այնտեղի պրոֆեսոր Մ. Արդեստանիի, Իրանում Յամահա ընկերության ներկայացուցիչներ Պ. Աբդալիի, Արթուր Կոլլի մոտ, ներառյալ Բոբ Կացի աուդիոմիքսինգի և մասթերինգի մեթոդը։ 2006-2011 թթ. սովորել է Երևանի Կոմիտասի անվան պետական կոնսերվատորիայի ժամանակակից դասական կոմպոզիցիայի բաժնում՝ պրոֆեսոր Արթուր Ավանեսովի ղեկավարությամբ։
2009 թ. հանդես է եկել «Նաիրի» ռոք խմբի կազմում որպես երգիչ, որի հետ համագործակցել է մինչ 2012 թվականը։


== Արտաքին հղումներ ==
Աիդին Դավուդիի պաշտոնական կայք Archived 2015-05-28 at the Wayback Machine.
AV Production` Աիդին Դավուդի


== Ծանոթագրություններ ==
Հայաստանի ձայնը 1 նախագիծ
Միավոր (բասկետբոլ)

Միավոր, բասկետբոլ սպորտաձևում անցկացվող հանդիպման արդյունքը որոշելու ցուցանիշ։ Հանդիպման ժամանակ միավորները կուտակվում են մարզիկների կողմից հաջող իրացրած խաղային նետումներից (2 կամ 3 միավոր) և տուգանային նետումներից (1 միավոր)։ Եթե բասկետբոլիստը հաջող նետում է կատարում 3-միավորանոց գծից դուրս (6,75 մ ՖԻԲԱ-ում և 7,24 մ NBA-ում), ապա թիմը վաստակում է 3 միավոր, իսկ եթե հաջող նետումը կատարվում է գծից ներս, ապա 2 միավոր։
Ավելի շատ միավոր կուտակած թիմը հանդիպման ավարտին ճանաչվում է հաղթող։


== NBA-ի ռեկորդներ ==
Կարիերայի ամենաշատ միավորներ՝ Քարիմ Աբդուլ-Ջաբար (38 387 միավոր)
Կարիերայի բարձրագույն միջին միավորներ՝ Մայքլ Ջորդան (30,12 մ/խ)
Ամենաշատ միավորներ մեկ մրցաշրջանի ընթացքում՝ Ուիլթ Չեմբեռլեն (4029 միավոր, 1961–62 մրցաշրջան)
Մրցաշրջանի բարձրագույն միջին միավորներ՝ Ուիլթ Չեմբեռլեն (50,4 մ/խ, 1961–62)
Ամենաշատ միավորներ մեկ խաղում՝ 100 միավոր Ուիլթ Չեմբեռլենի կողմից (3/2/62 ընդդեմ «Նյու Յորք Նիքսի»)
Ամենաշատ միավորներ մեկ խաղակեսում՝ 59 միավոր Ուիլթ Չեմբեռլենի կողմից
Ամենաշատ միավորներ մեկ քառորդում՝ 33 միավոր Ջորջ Գերվինի և Կարմելո Էնթոնիի կողմից
Ամենաշատ միավորներ 1 օվերթայմի ժամանակ՝ 16 միավոր Գիլբերթ Արինասի կողմից
Ամենաշատ միավորներ փլեյ-օֆֆերի ժամանակ՝ Մայքլ Ջորդան (5987)
Կարիերայի ընթացքում ամենաշատ միջին միավորներ փլեյ-օֆֆերի ժամանակ՝ Մայքլ Ջորդան (33,4)
Ամենաշատ միավորներ մեկ փլեյ-օֆֆ հանդիպման ժամանակ՝ Մայքլ Ջորդան (63 միավոր, 4/20/1986 ընդդեմ «Բոստոն Սելտիքսի»)
Ամենաշատ միավորներ մեկ փլեյ-օֆֆ խաղակեսում՝ Սլիփի Ֆլոյդ (39 միավոր, «Գոլդեն սթեյթ Ուորիորս» - «Լոս Անջելես Լեյքերս»)
Ամենաշատ միավորներ մեկ փլեյ-օֆֆ քառորդում Սլիփի Ֆլոյդ (29, «Գոլդեն սթեյթ Ուորիորս» - «Լոս Անջելես Լեյքերս»)
Ամենաշատ միավորներ մեկ գերեզրափակիչ խաղում՝ Էլջին Բեյլոր (61 միավոր, 4/14/62 ընդդեմ «Բոստոն Սելտիքսի»)
Ամենաշատ միավորներ մեկ գերեզրափակիչ խաղակեսում՝ Մայքլ Ջորդան (35, 6/3/1992 ընդդեմ «Պորտլենդ Թրեյլ Բլեյզերսի»)


== Ծանոթագրություններ ==
Արաբան

Արաբան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում կամ Բիթլիսի վիլայեթի Սղերդի գավառում։ Գտնվում էր Սղերդ քաղաքից 73 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նորդեստինա (Բաիա)

Նորդեստինա (պորտ.՝ Nordestina), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Էուկլիդիս դա Կունյա գավառի կազմի մեջ։ Բնակչությունը կազմում է 13 612 մարդ՝ 2006 թվականի տվյալներով։ Գրավում է 470,916 կմ2 տարածք։ Բնակչության խտությունը՝ 28,9 մարդ/կմ²։
Քաղաքի տոնը նշվում է դեկտեմբերի 12-ին։


== Պատմություն ==
Քաղաքը հիմնադրվել է 1985 թվականի մայիսի 9-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 19.077.564,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.492,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,550 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ստերլինգ Կելբի Բրաուն

Ստերլինգ Կելբի Բրաուն (անգլ.՝ Sterling Kelby Brown, ապրիլի 5, 1976(1976-04-05), Սենթ Լուիս, Միսսուրի, ԱՄՆ), ամերիկացի դերասան։ Ավելի հայտնի է Քրիստոֆեր Դարդենի «Ամերիկյան կրիմինալ պատմություն։ Ժողովուրդը դեմ է Օ․ Ջ․ Սիմպսոնին» սերիալում և Ռենդալա Պիրսոնի «Սա մենք ենք» հեռուստասերիալում մարմնավորած դերերով։ Ոսկե գլոբուս և Էմմի մրցանակների դափնեկիր։


== Վաղ կյանք և գործունեություն ==
Բրաունը ծնվել է 1976 թվականին Սենթ Լուիսում, Ստերլինգ Բրաունի և Արալին Բենքս Բրաունի ընտանիքում։ Բրաունը հանդիսանում է հինգ երեխաններից մեկը, նա ունի երկու եղբայր և երկու քույր։ Նրա հայրը մահացել է, երբ Բրաունը տասը տարեկան էր։ Մինչև 16 տարեկանը նա ներկայացել է իր երկրորդ անունով՝ Կելբի, իսկ հետո Ստերլինգ անունով։
Բրաունը մեծացել է Օլիվեթում և հաճախել շրջանային դպրոցը (անգլ.՝ Mary Institute and St. Louis Country Day School)։ Նա Սթենֆորդի համալսարանում ստացել է բակալավրի աստիճան, իսկ հետո Նյու Յորքի համալսարանում ստացել է գեղեցիկ արվեստների մագիստրոսի աստիճան։


== Կարիերա ==
Մինչև քոլեջը ավարտելը Բրաունը տեղի թատրոնում խաղացել է մի քանի դերեր։ Նա հայտնվել է նաև  բազմաթիվ հեռուստասերիալներում՝ «Շտապ օգնություն», «Նյու Յորքի ոստիկանը», «Զինվորական-իրավաբանական ծառայություն», «Բոսթոնի իրավաբանները»,«Լրտես»,«Առանց հետքերի» և «Երրորդ հերթափոխություն»։
«Գերբնական» հեռուստասերիալում Բրաունը կատարել է որսորդի դեր։ «Բանակային կանայք»  ֆիլմում նա ուներ բժիշկ Ռոլանդա Բերտոնի կանոնավոր դեր։ [[2012|2012-2013 թվականներին]]  «Տեսադաշտում» ֆիլմում Բրաունը խաղացել է երկրորդկան դեր (Կելա Բիչերա)։ 2016 թվականին ««Էմմի» մրցանակ լավագույն տղամարդկային դեր երկրորդ պլանի ֆիլմում կամ սերիալում»-ից ստացել է «Էմմի»։
2014 թվականին Բրաունը խաղացել է Սյուզան-Լորի Փարքսի «Ոդիսական» ոգևորիչ պիեսում «Հայրիկը պատերազմից վերադառնում է տուն» հանրային թատրոնում։ 2017 թվականին  նկարահանվել է ռեժիսոր Շեին Բլեքի «Գիշատիչ կենդանի» կինոֆիլմում։


== Անձնական կյանք ==
2007 թվականին Բրաունը ամուսնացել է Ռաիան Մաշել Բատի հետ, ում հետ հանդիպում էր Սթենֆորդի համալսարանից։ Նրանց ունեն երկու որդի։


== Ծանոթագրություններ ==
Էլվիս Աբրուսկատո

Էլվիս Աբրուսկատո (իտալերեն՝ Elvis Abbruscato, ապրիլի 14, 1981(1981-04-14), Ռեջիո Էմիլիա, Էմիլիա Ռոմանիա, Իտալիա), իտալացի ֆուտբոլիստ։


== Կարիերա ==
Էլվիս Աբրուսկատոն 1998 թվականին առաջին անգամ հանդես եկավ որպես պաշտպան՝ «Ռեջանա»-ի հիմնական կազմում։ Իսկ հաջորդ տարի «Վերոնա» ակումբը գնեց նրան, որի համար էլ առաջին մրցաշրջանում նա դաշտ դուրս չեկավ։ Դրանից հետո Աբրոսւկատոն խաղացել է «Լիվոռնո» և «Տրիեստինա» ակումբներում՝ վարձավճարով։ Հետո նորից խաղացել է «Վերոնա»-ում, իսկ ապա տեղափոխվել է «Արեցցո» ակումբ։
2006 թվականի հունվարին նա պայմանագրով գնվեց «Թուրին» ակումբից՝ 1 մլն եվրոյի դիմաց, հետո բավականին հաջող մրցաշրջանի համար (18 խաղ-5 գոլ) Թուրինը գնեց նրա պայմանագիրը՝ 3,6 մլն եվրոյի դիմաց։ «Թուրինում» անցկացրած մրցաշրջանից հետո նա գնվեց «Լեչե» ակումբի կողմից՝ 2 մլն եվրոյի դիմաց, սակայն հաջող մրցաշրջանից հետո Սերիա Բ-ում, որտեղ նա խփել էր 14 գնդակ, «Թուրինը» չցանկացավ վերջնականապես վաճառել նրան, այլ «Լեչեից» գնեց նրան՝ 2 մլն եվրոյի դիմաց։ 2008 թվականին «Սիենայի» դեմ խաղում Աբրոսւկատոն ստացավ լուրջ վնասվածք՝ աջ ոտքի վրա ճեղք և դեկտեմբերի 2-ին տեղափոխվեց Վիլլա Ստույարտի հիվանդանոց. վերականգնումը տևեց 4-ից 6 ամիս։


== Վիճակագրություն ==


== Արտաքին հղումներ ==
Անձնագիրը Sportbox կայքում
Անձնագիրը ESPN կայքում
Ծիրանենի

Ծիրանենի (լատ.՝ Prunus Armeniaca), վարդազգիների ընտանիքի պտղատու ծառ է։ Հայրենիքը Հայաստանն է։ Ծիրանենու մշակության հնագույն օջախներ են նաև Չինաստանը և Միջին Ասիան։ Հայտնի են ծիրանենու 8 վայրի տեսակներ։ Ըստ նորագույն դասակարգման՝ մշակության մեջ հայտնի ծիրանենիները բաժանվում են Հայկական, Հյուսիսկովկասյան, Միջինասիական, Չինական և Եվրոպական խմբերի։
Մշակության մեջ հայտնի են 300-ից ավելի սորտեր, որոնք առաջացել են սովորական ծիրանենուց։


== Կենսաբանական նկարագիր ==
Ծիրանենին միատուն բույս է։ Բարձրությունը 6-12 մ է։ Տերևները խոշոր են, կլորավուն կամ լայն էլիպսաձև, ծաղիկները՝ երկսեռ, սպիտակ կամ բաց վարդագույն, փոշոտումը՝ խաչաձև։ Պտուղը մսոտ, հյութալի կորիզապտուղ է՝ տարբեր ձևերի և մեծության, զանգվածը՝ 20-120 գ։ Օգտագործվում է թարմ և վերամշակված. պատրաստում են չիր, կոմպոտ, մուրաբա, հյութ, ջեմ, պովիդլո, օղի և այլն։ Պարունակում է շաքարներ, օրգանական թթուներ, վիտամիններ, բուրավետ և կենսաբանորեն ակտիվ նյութեր։ Մշակովի տեսակների մեծ մասի կորիզի միջուկը քաղցր է։ Հայաստանի պայմաններում պտուղները հասունանում են հունիսի 15-ից օգոստոսի 20-ը։


== Ծիրանենին ՀՀ-ում ==
Ծիրանենին ՀՀ-ում մշակվող հիմնական և առաջատար պտղատու տեսակն է (մշակվում է 50 տեսակ)։ Այգիները հիմնականում կենտրոնացված են Արարատի, Արմավիրի, Կոտայքի, Արագածոտնի, Վայոց ձորի մարզերում։ Փոքր այգիներ կան նաև Սյունիքի, Լոռու, Տավուշի մարզերում։ Առավել տարածված են Նախիջևանի կարմիր, Երևանի, Սաթենի, Խոսրովենի, Որդուարի, Համբան, Ղևոնդի տեսակները։ Ընտրասերման միջոցով ստեղծվել են Արագածի, Արարատի, Նաիրիի, Վասպուրականի, Օշականի, Ոսկի, Մասիս, Վաղահասվարդագույն նոր տեսակները։4տարեկան ծառը արդեն պտուղ է տալիս։
Յարմուք (գետ)

Յարմուք (արաբ․՝ اليرموك‎‎, եբրայերեն՝ נהר הירמוך‎‎), Հորդանան գետի արևելյան վտակը։ Երկարությունը 70 կմ է։ Կազմում է Իսրայելի և Հորդանանի, ինչպես նաև Հորդանանի և Սիրիայի սահմանը։ Տարեկան հոսքը կազմում է 460 միլիոն մ³։
Ակունքները գտնվում են հարավային Սիրիայում։ Ափերը մեծ մասամբ ուղղաձիգ են։ Այն տեղում, որտեղ Յարմուքը թափվում է Հորդանանի մեջ, 1932 թ.-ին կառուցվել է Նահարաիմ հիդրոէլեկտրակայանը, որը գործել է մինչև 1948 թ.-ը։ Յարմուքը տարածաշրջանի այն փոքրաթիվ գետերից է, որոնք չեն ցամաքում։
636 թ. օգոստոսի 20-ին Յարմուք գետի ափին տեղի է ունեցել Յարմուք գետի ճակատամարտը, որտեղ արաբները հրեաների աջակցությամբ վերջնականորեն ջախջախել են բյուզանդացիներին, որոնց հետ կռվում էին նաև հայերը։


== Ծանոթագրություններ ==
(4085) Վեյր

(4085) Վեյր (անգլ.՝ Weir), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 13-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,607115 ա. մ., առավելագույնը մոտենում է 2,3267 ա. մ. հեռավորության վրա և հեռանում 2,8875 ա. մ.։ Արեգակի շուրջ մեկ ամբողջական պտույտ է կատարում 1537,58 երկրային օրվա ընթացքում, իր ուղեծրով շարժվելով միջինում 0,234134 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4085) Վեյր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իհնե (գետ)

Իհնե (էստ․՝ Õhne jõgi), գետ Էստոնիայում և մասամբ՝ Լատվիայում.


== Աշխարհագրություն ==
Իհնե գետը սկիզբ է առնում Վեհսյարվ լճից և թափվում էչափսերով ավելի մեծ Վիռտսյառվ լիճ։ Գետի երկարությունը 94 կմ է, իսկ ավազանի մակերեսը՝ 573 կմ², բարձրությունը՝ 62 մ։
Գետի մոտ է գտնվում Տիռվա քաղաքը։
Գետը ունի երկու վտակ՝ Իհիկուն և Խելմեն։

		
		


== Ծանոթագրություններ ==
Ժառանգականության քրոմոսոմային տեսություն

Ժառանգականության քրոմոսոմային տեսություն, ըստ որի սերունդների միջև գենետիկական անընդհատելիությունը պայմանավորված է քրոմոսոմներով, որոնք կրում են գծային դասավորված ժառանգական միավորներ՝ գեներ։ Համաձայն այս տեսության օրգանիզմների ժառանգական հատկությունների փոխանցումը սերնդից սերունդ քրոմոսոմների փոխանցելիության արդյունք է։ 
Ժառանգականության քրոմոսոմային տեսության առաջին պատկերացումները ստեղծվել են XIX դ. 70–80-ական թթ. բջջաբանական հետազոտությունների շնորհիվ։ Հատկապես ուշադրություն էր դարձվում բջջային բաժանումների ժամանակ քրոմոսոմների վարքագծին։ Վ. Ֆլեմինգի, Է. Ստրասբուրգերի,Պ. Գորյանինովի, Հ. Չիստյակովի, Է. վան Բենդենի և ուրիշների հետազոտություններից պարզվեց, որ քրոմոսոմները բարակ թելիկներ են և բջջի բաժանման ժամանակ կրկնապատկվում են երկարությամբ ճեղքվելով, ապա կարճանում են, հաստանում։ Բջջի բաժանման ժամանակ դիտվում է տվյալ անհատին հատուկ քրոմոսոմների թվի պահպանում թե՛ կենդանիների և թե՛ բույսերի օրգանիզմում։ Ելնելով դրանից՝ Ա. Վայսմանը տվեց ժառանգականության իր տեսությունը, ըստ որի ժառանգական գործոնները գտնվում են քրոմոսոմներում։ Հետագայում Ու. Սատոնը, Թ. Բովերին և Է. Վիլսոնը (1902–07) Ժառանգականության քրոմոսոմային տեսությունը հիմնավորեցին փաստերով՝ ցույց տալով, որ բջջի բաժանման և սեռական բջիջների ձևավորման (մեյոզ) ժամանակ քրոմոսոմների վարքագծի և ժառանգական գործոնների միջև գոյություն ունի որոշակի կապ։ Սեռական բջիջներում քրոմոսոմները մեյոզի հետևանքով յուրաքանչյուր քրոմոսոմային զույգից կրում են մեկական ալել, բեղմնավորության պրոցեսում վերականգնվում է քրոմոսոմների դիպլոիդ հավաքը, և ալելային գեները դարձյալ զույգեր են կազմում։ 
Ժառանգականության քրոմոսոմային տեսության հետագա զարգացումն ու հիմնավորումը պատկանում է ամերիկյան գիտնական Թ. Մորգանին ու նրա աշխատակիցներին (1910–16), որոնց շնորհիվ ժառանգական գործոնը՝ գեն հասկացությունը, ստացավ նյութական մարմնավորում։ Մորգանը ցույց տվեց, որ սեռական քրոմոսոմները ոչ միայն որոշում են օրգանիզմի սեռը, այլև կրում են գեներ, որոնք հսկում են այս կամ այն հատկանիշը։ Նա հաստատեց նաև, որ գեները քրոմոսոմների երկարությամբ տեղադրված են գծային ձևով։ Միևնույն քրոմոսոմում գտնվող գեները ժառանգվում են միասին, կազմում են առանձին շղթայակցման խմբեր, որոնց թիվը համապատասխանում է տվյալ տեսակին բնորոշ հոմոլոգ քրոմոսոմների թվին։ Ժառանգականության քրոմոսոմային տեսությունը խորացվեց և ավելի հաստատվեց վերջին տասնամյակում, պարզվեց քրոմոսոմների քիմիական կառուցվածքը, որի հիմքում ընկած է սպիտակուցի և դեզօքսիռիբոնուկլեինաթթվի (ԴՆԹ) համալիրը։ Փորձնականորեն ապացուցվեց ԴՆԹ–ի գենետիկական դերը, որ գենը ԴՆԹ–ի մոլեկուլի որոշակի հատվածն է, ճշտվեցին նրա ֆունկցիոնալ հատկությունները։ 
Այսպիսով Ժառանգականության քրոմոսոմային տեսությունը բացահայտեց ժառանգականության ներբջջային մեխանիզմները, տվեց ճիշտ և միասնական բացատրություն սեռական բազմացման ժամանակ տեղի ունեցող ժառանգականության պրոցեսներին։


== Տես նաև ==
Գենետիկա
Ժառանգականություն
Խիազմ (բջջի բաժանում)
Ջոն էդվարդ Ուոլշ

Ջոն Էդվարդ Ուոլշ (դեկտեմբերի 26, 1945(1945-12-26), Օբերն, Նյու Յորք, ԱՄՆ), ամերիկացի հեռուստահաղորդավար, դետեկտիվ, իրավապաշտպան, գրող և «America’s Most Wanted» հեռուստահաղորդման հեղինակ։ Ուոլշը հայտնի է իր  հանցագործության դեմ պայքարի ակտիվ աշխատանքով, որից հետո, 1981 թվականին իր որդի Ադամը սպանված է եղել։


== Կենասագրություն ==
Ուոլծը ծնվել է Օբերնում, Նյու- Յորքի նահանգում։ Նա սովորել է Բուֆֆալոյի համալսրանում։ Ավելի ուշ, 1971 թվականին, նա ամուսնացել է Ռեվե Դրյույի հետ։ Երիտասարդները հաստատվել են հարավային Ֆլորիդայում, որտեղ էլ Ջոնը սկսել է մասնակցել լյուքս դասի էլիտար հյուրանոցների կառուցմանը։
Ադամի հետ կատարված դեպքերից հետո Ուոլշ ամուսիններից ծնվեցին ևս երեք երեխա՝ Մեգանը (ծնված 1987 թվականին), Կալլախանը (ծնված 1987 թվականին) և  (Խայդենը ծնված 1994 թվականին)։ Մեգանը ծնվել է Ադամի սպանությունից մեկ տարի հետո։ Մեգանը դարձավ երգչուհի և մոդել, նա ունի Եվա անունով մի աղջիկ։ Խայդենը երբեմն մասնակցում է իր հոր կազմակերպած  ծրագրերի մեջ։
Իր աշխատանքի դիմաց, Ջոն Ուոլշը բազմիցս արժանացել է տարբեր մրցանակների։ Սակայն, նա երբեմն քննադատել է բարոյական խուճապի ստեղծումն ու սեքսիզմը։ Մասնավորապես քննադատվել է նրա խորհուրդը՝ տղամարդկանց չվարձել որպես երեխաների հետևողական դայակ։


== Ծանոթագրությունն ==


== Հղումներ ==
Fleury, Mary Clare. «Crime Fighter: John Walsh of America’s Most Wanted», Washingtonian, April 1, 2008.
America’s Most Wanted Archived 2011-01-13 at the Wayback Machine. Profile of John Walsh
John Walsh urges passage of Katie’s Law
(1934) Ջեֆերս

(1934) Ջեֆերս (անգլ.՝ Jeffers), աստերոիդ աստերոիդների հիմնական գոտում։ Հայտնաբերվել է 1972 թվականի դեկտեմբերի 2-ին Առնոլդ Կլեմոլայի կողմից Մաունթ Համիլտոնում։
Միջին հեռավորությունը Արեգակից կազմում է 2,390101 ա. մ., առավելագույնը մոտենում է 1,6731 ա. մ. հեռավորության վրա և հեռանում 3,1071 ա. մ.։ Արեգակի շուրջ մեկ ամբողջական պտույտ է կատարում 1349,66 երկրային օրվա ընթացքում, իր ուղեծրով շարժվելով միջինում 0,266735 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1934) Ջեֆերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արա Գաբուզյան

Արա Հարությունի Գաբուզյան (1963), հայ իրավաբան, Հայաստանի Հանրապետության վաստակավոր իրավաբան (2013)։


== Կրթություն ==
1986 թվականին ավարտել է Երևանի պետական համալսարանի իրավաբանական ֆակուլտետը։
1989 թվականին ավարտել է Երևանի պետական համալսարանի իրավաբանական ֆակուլտետի ասպիրանտուրան։


== Աշխատանքային գործունեությունը ==
1989-1999 թվականներին՝ ԵՊՀ քրեական իրավունքի ամբիոնի դասախոս։
2000 թվականից - ԵՊՀ քրեական իրավունքի ամբիոնի վարիչ։
Իրավաբանական գիտական աստիճաններ շնորհող 001 մասնագիտական խորհրդի անդամ,
ՀՀ Իրավաբանների միության անդամ
«Բանբեր Երևանի համալսարանի» հանդեսի իրավագիտություն շարքի պատասխանատու խմբագիր։


== Կոչումներ ==
Իրավաբանական գիտությունների դոկտոր, պրոֆեսոր։
Հայաստանի Հանրապետության վաստակավոր իրավաբան (2013)։


== Ծանոթագրություններ ==
716

716 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 716 թվականն է, 
VIII դարի 16-րդ տարին։


== Դեպքեր ==


== Ծնունդներ ==


== Մահեր ==
Ունելիվայամ

Ունելիվայամ (ռուս.՝ Унэливаям), գետ Ռուսաստանում, Կամչատկայի երկրամասի հյուսիս-արևմտյան մասում։ Գետի երկարությունը մոտ 18 կմ է։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -


== Ծանոթագրություններ ==


== Տես նաև ==
Բաննայա
Մեծ Խոդուտկա


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոլոնոմ և ոչ հոլոնոմ համակարգեր

Հոլոնում և ոչ հոլոնում համակարգեր։ 

1. Հnլոնnմ՝ մեխանիկական համակարգ, որում բոլոր կապերը երկրաչափական են (հոլոնոմ), այսինքն՝ սահմանափակում են համակարգի կետերի և մարմինների դիրքերը (կամ տեղափոխությունները շարժման ընթացքում), բայց ոչ արագությունների մեծությունները։ Կապը կոչվում է կինեմատիկական, եթե այն սահմանափակում է համակարգի կետերի և մարմինների արագությունները, այսինքըն՝ այդ արագությունների միջև ստեղծում է որոշակի առնչություններ։ Եթե դրանք կարելի է հանգեցնել երկրաչափական (համակարգի կետերի և մարմինների տեղափոխությունների միջև) առնչությունների, ապա այդպիսի կապը նույնպես հոլոնոմ է։
2. Ոչ հոլոնոմ՝ մեխանիկական համակարգ, որում կինեմատիկական կապերը չեն հանգեցվում երկրաչափականի։ Մեխանիկական համակարգերի բաժանումը հոլոնոմ և ոչ հոլոնոմ համակարգերի շատ կարևոր է, քանի որ մի շարք հավասարումներ, որոնց միջոցով հեշտությամբ լուծվում են մեխանիկայի խնդիրները, կիրառելի են միայն հոլոնոմ համակարգերի համար։
Կիրիլ Դիդենոկ

Կիրիլ Ալեքսանդրովիչ Դիդենոկ (հունվարի 19, 1990(1990-01-19), Սամարա, ՌԽՖՍՀ, ԽՍՀՄ), բլոգեր, «Didenok Team» գովազդային գործակալության և «DNK Music» երաժշտական հրատարակչության հիմնադիր և գլխավոր տնօրեն։


== Կենսագրություն ==
Կիրիլ Դիդենոկը ծնվել է 1990 թվականի հունվարի 19-ին Սամարայում։ Հայրը Ալեքսանդր Պետրովիչ Դիդենոկն է, մայրը՝ Նատալյա Անատոլևնա Նեֆեդովան, ուսուցչուհի է։ Կիրիլն ունի երկու քույր՝ Վիկտորիա և Դոնատա Դիդենոկները։ 
Ստացել է մենեջերի կրթություն Մոսկվայի Չերնոմիրդինի անվան պետական բաց համալսարանում։ Աշխատել է որպես լուսանկարիչ՝ տարբեր միջոցառումների ժամանակ լուսանկարելով այնպիսի աստղերի, ինչպիսիք են Վերա Բրեժնևան, Ռոմա Ժոլուդը, Սաշա Բուրիմովան, Յան Գորդիենկոն, Ալինա Լանինան և այլք։ Երգիչ Նիկոլայ Բասկովի հետ որպես լուսանկարիչ մեկնել է հյուրախաղերի 55 քաղաքներ, որի արդյունքում նրա հետ աշխատել է ավելի քան երկու տարի։
Բլոգերների և ինֆլուենսերների նկատմամբ նրա հետաքրքրությունը վերածվել է նրանց հետ աշխատելու ցանկության։ 2013-2015 թվականներին Դիդենոկը «Nectarin» digital-գործակալության PR մենեջերը և քոփիռայթերն էր, իսկ 2015-2017 թվականներին՝ «Feedstars»-ի PR-տնօրենը։
Կիրիլ Դիդենոկը, Փեյզուլա Մահոմեդովը և Մաքսիմ Սերովը որպես մենեջեր աշխատել են բլոգերների հետ՝ բերելով ընկերություն նոր բրենդներ։ 2017 թվականին նրանք ստեղծել են «Didenok Team» սելեբրիթի-գործակալությունը։ Կես տարի անց նրա անձնակազմին միացան նաև մոնտաժոր և օպերատոր։ Առաջին գրասենյակը գտնվել է Կիրիլի բնակարանում, այնուհետև որոշ ժամանակ գործնական հանդիպումները ընթացել են սրճարաններում, կես տարի անց թիմը հաստատվել է Կիրիլի ընկերուհու արտ-պատկերասրահի նկուղային հարկում։ Առաջին բլոգեր-հաճախորդը Եկատերինա Ադուշկինան էր, իսկ առաջին ընկերություն-հաճախորդը՝ «Vicks»-ը և «Paulig»-ը։ 2018 թվականին գործակալությունը սկսել է համագործակցել «Данон Россия»-ի հետ։
Լեյբլները հաճախ մերժում էին թիմին բլոգերների երգերի թողարկման հարցում, ուստի հաճելի էր նոր երաժշտական հրատարակչության՝ «DNK Music»-ի հիմնադրման գաղափարը, որը գլխավորելու էր Մաքսիմ Սերովը։ Լեյբլը աշխատում էր որպես պրոդյուսերական կենտրոն։
2019 թվականի նոյեմբերին «Didenok Team»-ը AdIndex-ի վարկածով ինֆլյուենս-մարքեթինգի ոլորտում գտնվել է թոփ 10 գործակալությունների շարքում։
2020 թվականի դրությամբ գործակալությունում աշխատում է 45 մարդ՝ ռեժիսորներ, սցենարիստներ, օպերատորներ, մոնտաժորներ, դիզայներներ, կրեատիվներ, լուսանկարիչներ։ COVID-19-ի ժամանակ չեղակվել են բազմաթիվ նախագծեր, որոնցից ամենաթանկարժեքը 10 000 000 ռուբլի արժեր։


== Անձնական կյանք ==
2010 թվականի հոկտեմբերի 11-ին Կիրիլ Դիդենոկը սկսել է հանդիպել Եվա Օլեգովնա Պոպովայի հետ։ 2014 թվականի մայիսի 15-ին Եվան սկսել է կրել Դիդենոկ ազգանունը, իսկ հուլիսի 11-ին զույգն ամուսնացել է։ 2018 թվականի սեպտեմբերի 8-ին ծնվել է նրանց առաջնեկը՝ Տիմոֆեյ-Մատաֆեյը, իսկ 2021 թվականի մայիսի 18-ին՝ աղջիկը՝ Էրիկա-Էլիզան։


== Ծանոթագրություններ ==


== Արտաքին հղումներ ==
 Կիրիլ Դիդենոկ – 20 րոպե մեդիայի մասին ։ (2015 թվականի հունվարի 6)
 «ОМАГАД» շոու, Եվա Դիդենոկ, թողարկում №10 ։ «ОМАГАД» շոու (2019 թվականի սեպտեմբերի 19)
 Կիրիլ Դիդենոկ | «Կյանքի ամենալավ թեման» | STORM19 ։ Քրիստոնեական Կենտրոն «Վերականգնում» (2020 թվականի ապրիլի 28)
 YouTube-ը կորցնու՞մ է շահույթը։ Ինչպե՞ս դառնալ աստղ։ Աշխատանք բլոգերների հետ։ Կիրիլ Դիդենոկ ։ Moscow Digital School (2020 թվականի մայիսի 20)
Գուգարք (թերթ)

Անվան այլ կիրառումների համար տե՛ս՝ Գուգարք (այլ կիրառումներ)«Գուգարք», եռօրյա թերթ Խորհրդային Հայաստանում, ՀԿԿ Գուգարքի շրջկոմի և աշխատավորների պատգամավորների շրջանային սովետի օրգան։
Առաջին անգամ լույս է տեսել 1965 թվականին, Կիրովականում (այժմ՝ Վանաձոր)։ Լուսաբանում էր շրջանի արդյունաբերական և գյուղատնտեսական ձեռնարկությունների աշխատանքը, տարածում առաջավոր համարվող փորձը, ներկայացնում շրջանի մշակութային և մարզակաև կյանքը։ 
«Գուգարք»-ն հաջորդել է «Սոցիալիստական արշավ» (1931—1952 թվականներ), «Կիրովականի կոլեկտիվ տնտեսական» (1953—1960 թվականներ), «Փարոս» (1962—1963) թերթերին։
Մատվեյ Մուդրով

Մատվեյ Յակովլևիչ Մուդրով (ռուս.՝ Матвей Яковлевич Мудров, մարտի 23 (ապրիլի 3), 1776 կամ 1776, Վոլոգդա - 1831, Սանկտ Պետերբուրգ, Ռուսական կայսրություն), ռուս բժիշկ, կլինիկական դպրոցի հիմնադիրներից մեկը Ռուսաստանում։
1800 թվականին ավարտել է Մոսկվայի համալսարանի բժշկական ֆակուլտետը։ 1809 թվականից նույն համալսարանի պրոֆեսոր և կլինիկական ինստիտուտի տնօրեն, 1813-1817 թվականներին Բժշկավիրաբուժական ակադեմիայի Մոսկվայի բաժանմունքի պրոֆեսոր։ Ռուսաստանում առաջինն է կիրառել հիվանդի գիտական հարցուփորձի և հիվանդության պատմություն կազմելու մեթոդը, մշակել կլինիկական հետազոտման սխեմա, պրոպագանդել բուժումն անհատականացնելու գաղափարը (բուժել հիվանդին, ոչ թե հիվանդությունը)։ Ռազմական հիգիենայի հիմնադիրներից է։ Մեծ ներդրում ունի բարձրագույն բժշկական կրթության բարելավման ասպարեզում։ Եղել է համաճարակների դեմ պայքարի Կենտրոնական հանձնաժողովի ավագ բժիշկ, անմիջական մասնակցություն ունեցել խոլերայի համաճարակների դեմ պայքարին և մահացել խոլերայից։


== Ծանոթագրություններ ==
Մարիա Բրաբանտացի

Մարիա Բրաբանտացի (հոլ.՝ Maria van Brabant, ֆր.՝ Marie de Brabant, մայիսի 13, 1254(1254-05-13), Լյուվեն, Լյովեն, Բելգիա - հունվարի 12, 1321(1321-01-12), Մյոլան ան Իվելին, arrondissement of Mantes-la-Jolie, Ֆրանսիա), Բրաբանտի դուքս Հենրիխ III-ի և Ադելաիդա Բուրգունդացու դուստրը, Ֆրանսիայի թագավոր Ֆիլիպ III Համարձակի կինը, Ֆրանսիայի թագուհին 1274-1285 թվականներին։


== Կենսագրություն ==
Մարիան ծնվել է 1254 թվականի մայիսի 13-ին Լյովենում։ Նա Բրաբանտի և Ստորին Լոթարինգիայի դուքս Հենրի III Բարեսրտի և նրա կնոջ՝ Ադելաիդա Բուրգունդացու միակ դուստրն էր։ Նրանից բացի ընտանիքն ուներ երեք որդի՝ Հենրին, Ժանն ու Գոդֆրիդը։  
1274 թվականի օգոստոսի 21-ին Վինսենում Բրաբանտի Մարիամի և Ֆրանսիայի թագավոր Ֆիլիպ III-ի միջև կնքվեց ամուսնական պայմանագիր։ 1275 թվականի հունիսի 24-ին Մարիան թագադրվեց Փարիզի Սենտ Շապել սուրբ մատուռում ։ Թագավորի համար սա երկրորդ ամուսնությունն էր։  Իզաբելլա Արագոնցու հետ առաջին ամուսնությունից  նա ունեցել է երեք որդի։
Մերին և Ֆիլիպը երեք երեխա ունեին. 

Լյուդովիկոս (1276-1319)
Բլանկա (1278-1305)
Մարգարիտա (1282-1317)1276 թվականին Ֆիլիպի առաջին ամուսնությունից ծնված առաջնեկը՝ Լյուդովիկոսը հանկարծամահ է լինում։ Այն խմբավորումներից մեկը, որը պայքարում էր թագավորի վրա ազդեցություն ունենալու վրա, լուրեր է տարածել, որ նրա կինն իբր ցանկանում էր գահի ճանապարհ հարթել սեփական երեխաների համար։ Լուրը չհաստատվեց, և որոշ ժամանակ անց Պիեռ դե լա Բրոսուն, ով արքունիքում սենեկապետ էր, բռնեցին և մահապատժի ենթարկեցին։ Գործի տարօրինակն այն էր, որ այն բավականին հանկարծակի էր և  դատարանում չէր քննվել։
Ֆիլիպ III-ի կառավարման օրոք Մարիան մեծ ազդեցություն ունեցավ նրա վրա, քանի որ նրա ամուսինը անզոր և թույլ կամք ունեցող անձնավորություն էր, որը հեշտությամբ տրվում էր ներշնչանքներին։ Բայց 1285 թվականին նրա մահից հետո, թագուհին կորցրեց ողջ քաղաքական ազդեցությունը արքունիքում և իրեն նվիրեց երեխաների դաստիարակությանը։ Ֆրանսիայի թագը ժառանգել է նրա տասնյոթամյա խորթ որդին՝ Ֆիլիպը։
Մարիա Բրաբանացին երկար կյանք ապրեց՝ գերազանցելով իր բոլոր երեխաներին։ Նրա դուստր Բլանկան, ով դարձել է Հաբսբուրգի արքայազն Ռուդոլֆի կինը, մահացել է ծննդաբերության ժամանակ 1305 թվականին։ Մարգարեթը, ով դարձավ Անգլիայի թագուհի, ութ տարի ապրեց երջանիկ ամուսնության մեջ և մահացավ ամուսնուց հետո 1317 թվականին։ Լուի դ'Էվրոն, ով առանձնանում էր հանգիստ և բարի բնավորությամբ, փորձում էր հեռու մնալ քաղաքական ինտրիգներից։ Նա մահացել է երկու տարի անց։ Մարիան ականատես է եղել իր հանգուցյալ ամուսնու երկու թոռների՝ Լուիի և Ֆիլիպի գահակալմանը։ Ինքը՝ Մարիան մահացավ 1321 թվականի հունվարի 10-ին վաթսունվեց տարեկան հասակում և հուղարկավորվեց Փարիզի Ֆրանցիսկյան վանքում։


== Մշակույթում ==
Մարիա Բրաբանտացուն է նվիրված Գի Բրետոնի «Սիրո պատմություն Ֆրանսիայի պատմության մեջ» աշխատության առաջին հատորում զետեղված պատմվածքներից մեկը։


== Ծանոթագրություններ ==
Բարբիեի թեորեմ

Բարբիեի թեորեմ, ֆրանսիացի աստղագետ և մաթեմատիկոս Ժոզեֆ Բարբիերի թեորեմը, որը նկարագրում է հաստատուն լայնություն ունեցող կորերի երկարությունը։ Բարբիեի թեորեմը պնդում է, որ հաստատուն լայնության յուրաքանչյուր կորի պարագիծը հավասար է դրա լայնությունը  բազմապատկած π-ով՝ անկախ դրա ճշգրիտ ձևից։ Ձևակերպվել և ապացուցվել է Բարբիեի կողմից 1860 թվականին։


== Ձևակերպում ==

  
    
      
        a
      
    
    {\displaystyle a}
   հաստատուն լայնություն ունեցող ցանկացած կորի երկարությունը հավասար է 
  
    
      
        π
        a
      
    
    {\displaystyle \pi a}
  -ի


== Ապացույցներ ==
Բարբիեի թեորեմի մի քանի ապացույց կա.

Ուռուցիկ երկրաչափության մեթոդների վրա հիմնված: Մի կողմից, ուռուցիկ բազմություները հաստատուն 
  
    
      
        a
      
    
    {\displaystyle a}
   լայնությամբ պատկեր է, միայն և միայն այն դեպքում, եթե նրա և նրա պատկերի Մինկովսկու գումարը կենտրոնական համաչափության ներքո 
  
    
      
        a
      
    
    {\displaystyle a}
   շառավղով շրջան է։ Մյուս կողմից, հարթ ուռուցիկ բազմություներների Մինկովսկու գումարով դրանց պարագծերը համընկնում են, հաստատուն լայնությամբ ֆիգուրի պարագիծը հավասար է 
  
    
      
        a
      
    
    {\displaystyle a}
   շառավղով շրջանագծի պարագծի կեսին, այսինքն՝ 
  
    
      
        π
        a
      
    
    {\displaystyle \pi a}
  ։Հավանականության տեսության կամ Քրոֆթոնի բանաձևի հիման վրա: Բարբիեն ապացուցեց մի թեորեմ, որն ընդհանրացնում է Բուֆոնի ասեղ գցելու խնդրի հայտնի պատասխանը։ Նա ցույց տվեց, որ երբ ուռուցիկ բազմությունը ներկայացվում է միմյանցից d հեռավորության վրա գծված ուղիղներով հարթության վրա, եթե բազմությունը չի կարող հատել այս ուղիղներից մեկից ավելին, ապա հավանականությունը, որ բազմությունը հատում է ուղիղներից մեկը՝  
  
    
      
        
          
            L
            
              π
              d
            
          
        
      
    
    {\displaystyle {\frac {L}{\pi d}}}
  , որտեղ 
  
    
      
        L
      
    
    {\displaystyle L}
  -ը այս պատկերի պարագիծն է։ Քանի որ հաստատուն լայնության 
  
    
      
        a
      
    
    {\displaystyle a}
   ցուցանիշը բավարարում է այս թեորեմի պայմանը 
  
    
      
        d
        =
        a
      
    
    {\displaystyle d=a}
  -ի համար, և հատման հավանականությունը այս դեպքում հավասար է մեկի, դրա պարագիծը պետք է հավասար լինի 
  
    
      
        π
        a
      
    
    {\displaystyle \pi a}
  -ի։


== Տարբերակներ և ընդհանրացումներ ==
Բարբիեի թեորեմը գործում է նաև հաստատուն լայնությամբ ֆիգուրների համար Մինկովսկու հարթության վրա։
Քրոֆթոնի բանաձևը


== Ծանոթագրություններ ==


== Գրականություն ==
Barbier E. Note sur le problème de l’aiguille et le jeu du joint couvert(ֆր.) // Journal de Mathématiques Pures et Appliquées. — 1860. — Vol. 5. — P. 273—286.(չաշխատող հղում)
Bogomolny A.։ «The Theorem of Barbier»։ Cut the Knot (անգլերեն)։ Արխիվացված է օրիգինալից 2012-02-04-ին։ Վերցված է 2011-09-22  
Barbier theorem // Encyclopaedia of Mathematics. — Berlin: Springer-Verlag, 2002. — ISBN 1-4020-0609-8 (անգլ.)
Weisstein, Eric W., "Barbier's Theorem", MathWorld.
1158

1158 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1158 թվականն է, 
XII դարի 58-րդ տարին։
Աստերոիդների ցանկ (112301-112400)

Աստերոիդների ցանկ (112201-112300)  • Աստերոիդների ցանկ  • Աստերոիդների ցանկ (112401-112500)
 Աստերոիդների ցանկ (112201-112300)  • Աստերոիդների ցանկ  • Աստերոիդների ցանկ (112401-112500)
Ալեքսանդր Պուշկինի անվան պատմա-գրական պետական արգելոց

Ալեքսանդր Պուշկինի անվան պատմա-գրական պետական արգելոց, Մոսկվայի մարզի Օդինցովսկի շրջանի թանգարան։


== Նկարագրություն ==
Արգելոց-թանգարանը ստեղծվել է 1987 թվականի ապրիլին՝ 16-19-րդ դարերի պալատական զբոսայգու անսամբլի տարածքում և շենքերում, որոնք ներառում են 18-րդ դարի Գոլիցինի իշխանների նախկին պալատը, 18-րդ դարի երկու ֆլիգելները, ձիերի բակը և տնտեսական կառույցները, այգին, լճակը։
1999 թվականին Ա. Ս. Պուշկինի ծննդյան 200-ամյակի կապակցությամբ բանաստեղծի տատիկի նախկին ամառանոցի վայրում՝ Մ. Ա. Գանիբալ Զախարովո գյուղում, որտեղ Ա. Ս. Պուշկինի ժամանակներից պահպանվել են բանաստեղծի կողմից գովերգված զբոսայգիներն ու լճակները, վերստեղծվել է տուն, որտեղ մանուկ հասակում Պուշկինը անցկացրել է ամառային ժամանակը։ Զախարովոն դարձել է արգելոց-թանգարանի մասնաճյուղ։
Վյազեմի կալվածքում Գոլիցինի իշխանների պալատում տեղակայված է ինտերիերային ցուցադրություն։ Այն պարունակում է 18-19-րդ դարերի կահույքի եզակի նմուշներ, հազվագյուտ ճնապակի 18-19-րդ դարերի հայտնի արտադրողներից, 18-19-րդ դարերի գրքերի բացառիկ հավաքածու և այլն։ Հարկ է նաև նշել իտալացի նկարիչ Գվիդո Ռենիի գլուխգործոցը՝ «Սգացող  տիրամայրը» խորագրով։
Պուշկինի թանգարան-արգելոցի կալվածքում գործում է նաև Վերակենդանացած նկարներ ինտերակտիվ ցուցադրությունը, որը ներառում է պատմական անձանց հետ ինստալյացիաներ, որոնք ժամանակին եղել են կալվածքում։
2015 թվականին Վյազեմի կալվածքի տարածքում բացվել է աշխարհում առաջին թանգարանը, որի մշտական ցուցադրությունը նվիրված է Բորիս Գոդունովին։
Զախարովոյի թանգարանի ցուցադրությունը նվիրված է մեծ բանաստեղծի մանկությանը։

Թանգարանը մեծ գիտահետազոտական աշխատանք է տանում։ Ամեն տարի անցկացվում են խոշոր գիտական կոնֆերանսներ՝ Գոլիցինյան ընթերցումներ «Տերերն ու Վյազեմի կալվածքի հյուրերը», «Տրոիցկի ընթերցումներ», Պուշկինյան գիտաժողով «Ա. Ս. Պուշկինը Մերձմոսկվայում և Մոսկվայում», որոնց գիտնականները հավաքվում են ամբողջ երկրից։ Աշխատում են դասախոսներ, անցկացվում են համերգներ։


== Ծանոթագրություններ ==


== Արտաքին հղումներ ==
Государственный историко-литературный музей-заповедник А. С. Пушкина (Захарово-Вяземы)
Յարտաշլի

Յարտաշլի (ռուս.՝ Ярташлы, բաշկիրերեն՝ Ярташлы), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 255 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորիջ

Նորիջ (անգլ.՝ Norwich, (/ˈnɒɹɪdʒ/ կամ /ˈnɒɹɪdʒ/ }} ), Նորլֆոլկ կոմսության գլխավոր քաղաքը (Արևելյան Անգլիա)։ Տեղակայված է մոտավորապես 160 կմ հյուսիս-արևելք Լոնդոնից Ուենսամ գետի վրա։ Բնակչությունը՝ 129 500 մարդ (2006)։
Ոչ մի տեղեկություն չկա այն մասին, որ քաղաքի տարածքը բնակեցված է եղել մինչև սաքսերի ներխուժումը, ովքեր 7-րդ դարում հիմնադրեցին Նորվիչ ( արևելյան բնակավայր) գյուղը, որն ավերվեց 1004 թվականին դանիացիների կողմից։ Առաջին քաղաքային կանոնադրությունը վերաբերում է 1158 թվականին։

Դարի կեսերին Նորիջը համարվում էր նահանգային Անգլիայի ամենածաղկուն քաղաքներից մեկը։ Այն տեղակայված էր Բրիստոլ և Իյորք քաղաքների երկայնքով։ Քաղաքում և շրջակայքում մեծ մասամբ բրդի գործարաններ էին, որտեղ աշխատում էին ֆլամանդացիները, որոնք եկել էին նորֆոլկ 1336 թվականին Էդուարդ 3-րդ թագավորի հրամանով։ Իսպանական հեղափոխության ժամանակ ավելացավ տարագիր իսպանացիների մուտքը Իսպանական Նիդերլանդներից, այդ պատճառով 1579 թվականին Նորիջի 16 հազար բնակչությունից յուրաքանչյուր երրորդը օտարերկրացի էր։
Այդ տարիներին տնտեսական հզոր սյուներ էին համարվում բազմաթիվ հինավուրց եկեղեցինրը (նրանցից պահպանվել են մոտավորապես երեսունը) և նախադռները, որոնք կառուցվել են 15-րդ դարում Ֆլանդրիայի նմանատիպ կառույցների նմանողությամբ։ Նորիջի Սուրբ Երրորդության տաճարը կառուցվել է նորմանների գրավումից անմիջապես հետո, ինչի մասին վկայում են ճարտարապետական որոշ հորինվածքներ, որոնք շատ նման են Արևելյան Ֆրանսիայի հռոմեական տաճատներին։ Պարզ Արկադային-կուլատրը (ամենամեծը երկրում) և 16-րդ դարի քարե ծայրաձողը (ամենամեծը Անգլիայում, բարձրությունը 96 մ) գոթական ոճի ցայտուն արտահայտությունն են։ 12-րդ դարում Նորվիչի պալատում տեղակայված տեղական թանգարանը, հատկապես հարուստ էր Նորիջյան դպրոցի նկարչների նկարներով (19-րդ դարի սկիզբ)։
Քաղաքի կարևորությունն անկում ապրեց 18-րդ դարում՝ կապված Մանչեստրի, Գլազգոյի և ուրիշ արդյունաբերական կենտրոնների տնտեսական վերելքի հետ։ Ներկայումս Նորիջը զարգացած է կոշիկի արդյունաբերության ոլորտում։ 1964 թվականին հիմնադրվեց Արևելյան Անգլիայի Համալսարանը։ Նորիջի մշակութային հաստատություններից է ոչ այնքան մեծ թատրոնը։


== Սպորտ ==
«Նորվիչ Սիթի» ֆուտբոլային ակումբը հիմնադրվել է Նորիջում, գործում է Անգլիայի պրեմիեր լիգայում։


== Քույր քաղաքներ ==
Նորիջը համարվում է ներքոհիշյալ քաղաքների քույր քաղաքը։

 Նովի-սադ, Սերբիա
 Ռուան, Ֆրանսիա
 Կոբլենց, Գերմանիա


== Արտաքին հղումներ ==
Պաշտոնական կայք(անգլ.)


== Ծանոթագրություններ ==
Պերվոմայսկոե (գյուղ, Լև-Տոլստովսկի շրջան)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ռուս.՝ Первомайское), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնրո շրջան (Նյու Յորք)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 3.538 կմ² է, բնակչությունը՝ 744.344 մարդ (2010 թ. տվյալներով)։ Շրջկենտրոնն է Ռոչեստեր բնակավայրը։ Կազմավորվել է 1821 թ.։
Նովոստրեպետնի (Կոնստանտինովսկի շրջան)

Նովոստրեպետնի (ռուս.՝ Новострепетный), ավան Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ստիչնովսկի գյուղական համայնքի կազմի մեջ։
Շիրոկո-Օգլոբլինսկի (Միլյուտինսկի շրջան)

Շիրոկո-Օգլոբլինսկի (ռուս.՝ Широко-Оглоблинский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Սվետոչնիկովսկի գյուղական համայնքի կազմի մեջ։
2011 թ. տվյալներով Բնակչությունը կազմում է 54 մարդ։
Գուրզ

Գուրզ, հնագույն զենք։ Սկզբում՝ քարե գլխով և փայտե կոթով, հետագայում՝ մետաղյա զանգվածեղ գլխով և կոթով։ Գուրզերը եղել են գնդաձև, տանձաձև, սկավառակաձև, ելուստավոր, ատամնավոր և այլն։ Հայաստանում քարե գլխով գուրզը ի հայտ է եկել դեռևս նոր քարի դարում (գտնվել մասնավորապես Շենգավիթում)։ Մետաղյա գուրզը երևացել է բրոնզի դարում և հայտնաբերվել է Կամոյում, Լճաշենում, Ստեփանավանում, Հաղարծինում։ «Սասունցի Դավիթ» էպոսում հաճախ է խոսվում գուրզի գործածության մասին։ Որոշ ժողովուրդների մոտ գուրզը եղել է ոչ այնքան զենք, որքան իշխանության խորհրդանիշ (օրինակ, մինչև 19-րդ դար ուկրաինացիների և լեհական հետմանների մոտ)։
Ենի Քյառքի

Ենի Քյառքի(ադրբ.՝ Yeni Kərki), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Քենգերլիի շրջանում։


== Ծանոթագրություններ ==
Լուիսա Մարիա Ալկալդե Լուխան

Լուիսա Մարիա Ալկալդե Լուխան (իսպ.՝ Luisa María Alcalde Luján, օգոստոսի 24, 1987(1987-08-24), Մեխիկո, Մեքսիկայի Միացյալ Նահանգներ), մեքսիկացի ձախամետ քաղաքական գործիչ, որը ներկայացնում է «Ազգային վերածննդի շարժումը» (նախկինում՝ Քաղաքացիական շարժում)։


== Կենսագրություն ==
Արհմիութենական գործիչների Արթուրո Ալկալդեն և Բերտա Լուխան Ուրանգին դուստրն է։
Սովորել է Մեքսիկայի Ազգային ինքնավար համալսարանում, որն ավարտել է 2011 թվականինին, իսկ հետո ստացել պետական քաղաքականության և աշխատանքային իրավունքի մագիստրոսի աստիճան Բերկլիի Կալիֆոռնիայի համալսարանում։
Իր քաղաքական գործունեությունը սկսել է, մասնակցելով 2005 թվականին Դաշնային շրջանի այն ժամանակվա կառավարության ղեկավար Անդրես Մանուել Լոպես Օբրադորի պաշտոնանկության, իսկ այնուհետև «Կակտուսների հեղափոխության»` նույն Լոպես Օբրադորի կողմնակիցների բողոքի ցույցերին` որն ուղղված էր 2006 թվականի նախագահական ընտրություններում ենթադրյալ կեղծիքների դեմ։
Սկզբում եղել է «Քաղաքացիական շարժում» ձախ կուսակցությունում։ 2011 թվականին անդամակցել է «Մորենա» ազգային քաղաքական ասոցիացիային (ազգային վերածննդի շարժում), որտեղ նշանակվել է երիտասարդության և ուսանողների հարցերով ազգային համակարգող։ 2012 թվականին ընտրվել է Մեքսիկայի դաշնային խորհրդարանի 62-րդ գումարման պատգամավոր Դաշնային օկրուգից (Մեխիկո)՝ ներկայացնելով քաղաքացիական շարժման ձախ կուսակցությունը։ Պատգամավորների պալատում աշխատել է մինչև 2015 թվականը ։
Չնայած երիտասարդությանը (31 տարի)՝ Լոպես Օբրադորը, որը Մեքսիկայի նախագահ է ընտրվել 2018 թվականի ընտրություններում, նշանակվել է աշխատանքի և սոցիալական պաշտպանության նախարար։ Պաշտոնը ստանձնում է 2018 թվականի դեկտեմբերի 1-ին։
Նրա առաջնահերթությունների թվում են նվազագույն աշխատավարձի բարձրացումը, աշխատանքային պայմանների բարելավումը, անկայուն զբաղվածության և գործազրկության դեմ պայքարը (երիտասարդությունը ապագայի կառուցողն է)։


== Ծանոթագրություններ ==


== Արտաքին հղումներ ==
ИНТЕРВЬЮ с Луизой Марией Алькальде / IndustriALL, 03.01.2019.
Զանգակներ

Զանգակներ (ֆր.՝ carillon),  որոշակի  բարձրութ­յան  հնչյուններ  արտաբերող  հարվածային երաժշտական գործիք՝ իդիոֆոնների  ընտա­նիքից։  
Ձևով նման է քսիլոֆոնին, տար­բերվում է մետաղե ստեղներով, որոնք տուփի մեջ երկշար դասավորված տարբեր մեծության  թիթեղիկներ  են  (դաշնամուրի ստեղների սկզբունքով)՝ թույլ ամրացված փայտե ձողիկների կամ մետաղե լարերի վրա։ Հնչեցվում են մետաղե (երբեմ՝ փայ­տե, կաուչուկե) մուրճիկներով։ Կան  նաև ստեղնաշարային զանգակներ, որոնք հնչում են ավելի թույլ, սակայն  տեխնիկապես  առավել շարժուն են, դրանցով կարելի է հնչեցնել ակորդներ։ Ունեն զնգուն, մաքուր հնչո­ղություն։ Նոտագրվում է ջութակի բանա­լիով։ Դիապազոնը 2–5 (c2 – c5) և ավելի օկ­տավա է՝ պայմանավորված թիթեղիկների քանակով։ Ըստ գրության՝ 1­ին օկտավայի դո­ից մինչև 3-­րդ օկտավայի դո­ն հնչում է գրածից 1 օկտավա վեր (երբեմ լսվում է 2 օկտավա  վեր)։  
Պարտիտուրներում նվագաբաժինը  գրվում  է  զանգակներ­ից  հետո։ Զանգակները սիմֆոնիկ նվագախմբում առաջին  անգամ օգտագործել է Վոլֆգանգ Ամադեուս Մոցարտը «Կախար­դական սրինգ» օպերայում։ Ընդգրկված են հիմականում սիմֆոնիկ մեծ նվագախմբե­րում (տեղադրվում են հատուկ հենակների վրա)։ Առավել տարածվել է 19-րդ դարից (Լեո Դելիբի «Լակմե» օպերայում՝ «Զանգակ­ներով արիան», Պյոտր Չայկովսկու «Իտա­լական կապրիչչո», Պոլ Դյուկայի «Գուշակի աշակերտը» սիմֆոնիկ սկերցո, Սերգեյ Պրոկո­ֆևի դաշնամուրի և նվագախմբի 1-­ին (Des­ dur) կոնցերտ, Պաուլ Հինդեմիթի  կլառնետի և  նվագախմբի  կոնցերտ)։ Զանգակները օգտագոր­ծում են նաև ռոք և ֆոլք երաժշտության մեջ,  որոշ ազգային  տոնակատարությունների ժամանակ (կախիչներով  ամրացնում  են երաժշտին, որպեսզի քայլելով  կարողա­նա նվագել)։


== Ծանոթագրություններ ==
Գրիգորին և Ակսինյան մակույկում (արձանախումբ)

«Գրիգորին և Ակսինյան մակույկում» քանդակագործական կոմպոզիցիան (ռուս.՝ Скульптурная композиция «Григорий и Аксинья в лодке») գտնվում է Դոնի Ռոստովի կենտրոնում, Դոնի աջ ափին։ Քանդակագործ Սերգեյ Օլեշնյայի աշխատանքը ստեղծվել է Միխայիլ Շոլոխովի «Խաղաղ Դոն» վեպ-էպոպեայի մոտիվներով և նվիրված է երկու գլխավոր հերոսների` Գրիգորի Մելեխովին և Ակսինյա Աստախովային։ Կոմպոզիցիան տեղադրվել գետի կայարանի մոտակայքում 2013 թվականի հունիսին։ Այն դարձել է «Խաղաղ Դոնի» գործող անձանց նվիրված երրորդ հուշարձանը Ռոստովի մարզում։ «Գրիգորին և Ակսինյան մակույկում» քանդակը, ի թիվս Դոնի թեմայով այլ հուշարձանների, հայտնվել է Դոնի Ռոստովում քաղաքային միջավայրը բարեկարգելու շրջանակներում։


== Նկարագրություն ==
Քանդակագործական կոմպոզիցիան պատկերում է «Խաղաղ Դոն» վեպի դրվագներից մեկը։ Գրքի հերոսները՝ սիրահարված Գրիգորի Մելեխովն ու Ակսինյա Աստախովան, պատկերված են թիամակույկում նստած՝ Դոն գետով զբոսանքի ժամանակ։ Ակսինյան նրբագեղ զգեստով է, որը զարդարված է ծալքազարդերով և ժանյակներով, նրա ձեռքին փոքրիկ ծաղկեփունջ է։ Գրիգորին նստած է մակույկի խելին, նրա հագին զինվորական համազգեստ է։ Բրոնզե ֆիգուրները պատկերված են բնական մեծությամբ։ Քանդակների միջև կա նստարան, որից հաճախ օգտվում են զբոսաշրջիկները՝ լուսանկարվելու համար։ Մակույկի ցռուկը տեղադրված է քարերի կույտի վրա և բարձրացված է քիչ վերև, իսկ անհամաչափ հիմքը պատրաստված է բետոնից և երեսպատված է անհամաչափ սալիկներով։
Քաղաքացիների մի մասը քննադատել է կոմպոզիցիան, քանի որ պատկերված դրվագը ոչ մի կապ չունի Դոնի Ռոստովի հետ։


== Սմ. նաև ==
Գրիգորին և Ակսինյան (արձանախումբ)


== Ծանոթագրություններ ==
Գարաօլուք

Գարաօլուք, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Երիտասարդություն (ֆիլմ)

Երիտասարդություն (անգլ.՝ Youth), 2015 թ. ռեժիսոր Պաոլո Սորրենտինոյի ֆիլմ դրաման, որի պրեմիերան կայացել է 2015 թվականի մայիսի 20-ին Կաննի 68-րդ կինոփառատոնում։


== Սյուժե ==
Միքը (Հարվի Քեյթլ) և Ֆրեդը (Մայքլ Քեյն) մանկության ընկերներ են։ Նրանք լավագույն ընկերներ են, սիրում են ծիծաղել միմյանց վրա։ Ֆրեդը կոմպոզիտոր է և դիրիժոր, աշխարհով մեկ ճանաչված։ Նա արդեն ավարտել է իր կարիերան ու պատրաստվում է վերադառնալ նախկին կյանքին, չէ որ տարիներն անում են իրենց գործը, և արդեն դժվար է ինչ-որ բան անել։ Միքը՝ հանրահայտ ռեժիսոր է, ու չնայած իր ծերությանը, նա շարունակում է աշխատել իր նոր ֆիլմի սցենարի վրա, որը պետք է վերջ դնի նրա կարիերային։ Բայց գործը դանդաղ է առաջ գնում։ Միքը արդեն երիտասարդ չէ ինչպես առաջ, իսկ գլխում մտքերն այդքան պարզ չեն, ինչպես առաջ։
Երկու հերոսներն էլ որոշել են հանգիստը վայելել մի դրախտային վայրում, որը գտնվում է Ալպերի ստորոտին։ Այստեղ տղամարդիկ վայելում են հանգիստ ծերությունը, և ամեն մեկը կիսվում է իր տարիքային խնդիրներով։ Միքը և Ֆրեդը անուղղակիորեն հետևում են իրենց երեխաներին, ովքեր խճճվել են կյանքում, ու չգիտեն թե ինչ անել։ Կյանքի փորձի վրա հիմնված հերոսները քննադատում են շրջապատի պահվածքը ու քննարկում են իրենց երեխաների սիրային խնդիրները։ Միքը շարունակում է աշխատել իր սցենարի վրա, ոգեշնչելով առողջարանի մյուս հյուրերին, մինչդեռ Ֆրեդին դիմում է հենց թագուհին, ով խնդրում է նրան ելույթ ունենալ արքայազն Ֆիլիպի ծննդյան օրը, իսկ նա մերժում է։


== Դերերում ==
Մայքլ Քեյն - Ֆրեդ Բելինջեր
Հարվի Քեյթլ - Միք Բոյլ
Ռեյչել Ուայզ - Լենա Բելինջեր
Պոլ Դանո - Ջիմմի Տրի
Ջեյն Ֆոնդա - Բրենդա Մորել
Էդ Ստոպպարդ - Ջուլիան
Ռոբերտ Սիտալլեր - Լուկա Մորոդետ
Ալեքս Մաքքուին - թագուհու
Լունա Մայովիչ - երիտասարդ մերսող
Թոմ Լիպինսկի - սիրահարված սցենարիստ
Ռոլլի Սերաննո - Դիեգո Մարադոնա
Մադալինա Գենեա - Միսս Տիեզերք
Պալոմա Ֆեյթ - Կամեո
Մարկ Կոզելյոկ - Կամեո
Վիկտորիա Մուլլովա - Կամեո (ջութակահարուհի)


== Մրցանակներ ==


== Ծանոթագրություններ ==
Բրեդա

Բրեդա  (իսպ.՝ Breda, բասկ.՝ Breda, կատ.՝ Breda), մունիցիպալիտետ Իսպանիայում, մտնում է Ժիռոնա նահանգի մեջ և Տառագոնա ինքնավար միության կազմի մեջ։ Մունիցիպալիտետը գտնվում է Սելվա համայնքի մեջ։ Տարածքը զբաղեցնում է 5,09 կմ2։ Բնակչությունը 3771 մարդ (ըստ 2010 թվականի)։


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya